Пенчо Славейков
Мойте пролетни надежди…

chitanka.info

Мойте пролетни надежди,

тях ги слънце не огря —

галена мечта за лято

преди лятото умря.

На полето ги изнесох,

свят не видели в света…

Вихър гроба им затрупа

со увяхнали цветя.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.